OpenLLM-France/wikimedia huggingface dataset:
# Imparfinis stictonotus

Imparfinis stictonotus és una espècie de peix de la família dels heptaptèrids i de l'ordre dels siluriformes.

## Morfologia

Els mascles poden assolir els 4,8 cm de llargària total.

## Distribució geogràfica

Es troba a Sud-amèrica: conca del riu Paraguai.

## Referències

* ↑ ITIS (anglès)
* ↑ Eigenmann C. H. & Norris A. A. 1900. Sobre alguns peixes de S. Paulo, Brazil. Rev. Mus. Paulista v. 4. 349-362.
* ↑ BioLib (anglès)
* 1 2 FishBase (anglès)

## Bibliografia

* Bockmann, F.A. i G.M. Guazzelli 2003. Heptapteridae (Heptapterids). p. 406-431. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Toxina diftèrica

La toxina diftèrica és una exotoxina secretada per Corynebacterium diphtheriae, el bacteri patogen que causa la diftèria.

## Estructura

La toxina diftèrica és una sola cadena de polipèptids de 535 aminoàcids que consisteix en dues subunitats unides per ponts disulfur. La unió a la superfície cel·lular de la menys estable d'aquestes subunitats permet que la part més estable de la proteïna penetri en la cèl·lula hoste.

## Mecanisme

Catalitza el factor d'elongació-2 eucariòtic de ribosilació de l'ADP, el eEF2, inactivant aquesta proteïna. Ho aconsegueix ribosilant l'ADP de l'infreqüent aminoàcid diftamida. D'aquesta manera actua com un inhibidor de la raducció d'ARN.
L'exotoxina A de Pseudomonas aeruginosa fa servir un mecanisme similar d'acció.

## Referències

* ↑ Murphy JR. Corynebacterium Diphtheriae: Diphtheria Toxin Production In: Baron's Medical Microbiology (Baron S et al, eds.). 4th ed.. Univ of Texas Medical Branch, 1996. (via NCBI Bookshelf) ISBN 0-9631172-1-1.
# Zeugma (Commagena)

Zeugma (grec antic: Ζεῦγμα, llatí: Zeugma) fou una ciutat de Commagena a la riba dreta de l'Eufrates, actualment a la província de Gaziantep (Turquia). Era al sud-oest de Samòsata, i a uns 55 km al nord de Hieràpolis, i arribà a tenir uns 80.000 habitants. Prengué el nom del zeugma, el pont de barques que creuava l'Eufrates en aquella localitat.
Fou fundada per Seleuc I Nicàtor amb el nom de Selèucia de l'Èufrates i era una estació per travessar el riu en barca, que va acabar essent l'única després que Thapsacus (més al sud) va esdevenir impracticable o perillosa per la presència de saquejadors àrabs nòmades. A l'altre costat de riu tenia la ciutat d'Apamea de l'Eufrates (avui Biredjik). El 64 aC va passar a Roma, que la va rebatejar Zeugma i va formar part de Síria, districte de la Cirrèstica. Va ser la seu de la Legió IV Scythica durant dos segles.
El 256 fou ocupada i destruïda pel rei Shapur I de Pèrsia, i no gaire més tard un terratrèmol la va acabar de destruir. La ciutat mai no es va recuperar. Justinià la va restaurar, però més tard fou abandonada (segle vii). El segle xvii es va fundar la ciutat de Belkis.
El 1987 el Museu de Gaziantep va començar excavacions que van continuar als següents anys amb nombroses troballes. L'any següent va patir el robatori d'un mosaic que mostrava el casament de Dionís i Ariadna en el qual treballava l'equip d'arqueòlegs. El 2011 es va obrir al públic el Museu de Mosaics de Zeugma.
Segons Kutalmis Görkay, de la Universitat d'Ankara i al capdavant de les obres a Zeugma des del 2005, els mosaics eren una part important de l'esperit de la casa, i les seves funcions no eren merament decoratives. Molts dels mosaics trobats han estat reconeguts pel seu exquisit detall i bellesa, com La noia gitana. El 2014 es van desenterrar tres grans mosaics intactes, de 2.200 anys d'antiguitat, fets de vidre acolorit, el primer dels quals representa les nou muses; segons els experts, servien de paviment d'un edifici que van anomenar la Casa de les Muses.

## Referències

* 1 2 3 Stunning Mosaics Uncovered in Ancient City of Zeugma, a Sci-News, 2014 (anglès)
* ↑ ζεῦγμα. Liddell, Henry George; Scott, Robert; A Greek–English Lexicon del Projecte Perseus
* 1 2 3 Zeugma After the Flood, a Archaeology, nov/des 2012 (anglès)

## Vegeu també

* Selèucia del Zeugma
# Barraca de l'Augé

La Barraca de l'Augé és una obra del Pla de Santa Maria (Alt Camp) inclosa a l'Inventari del Patrimoni Arquitectònic de Catalunya.

## Descripció

És una gran i sòlida barraca de planta circular i graonada, sense formar casella. La coberta està acabada amb reble i lloseta. L'interior, també circular, està cobert amb una falsa cúpula i tapada amb una llosa a una alçada màxima de 3'90m. També hi ha un petit armari.
Presenta un gran portal capçat amb un arc dovellat. La seva orientació és de sud-est. El seu diàmetre interior és de 3'135m.

## Referències

* 1 2 «Barraca de l'Augé». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 agost 2018].
# Carlos Alberto Aguilera

Carlos Alberto Aguilera (Montevideo, 21 de setembre de 1964) fou un futbolista uruguaià de la dècada de 1980.
Fou 64 cops internacional amb la selecció de l'Uruguai.
Pel que fa a clubs, defensà els colors de River Plate Montevideo, Club Nacional de Football, Independiente Medellín (1985), Racing Club (1986), Tecos (1987-88), Genoa C.F.C. (1989-92), A.C. Torino (1992-94), C.A. Peñarol.

## Referències

* ↑ Carlos Alberto Aguilera - International Appearances Arxivat 2015-01-01 a Wayback Machine.
* ↑ «Liverpool - Genoa». uefa.com [Consulta: 4 juliol 2017].
# Iounane

Iounane (àrab إيونان) és una comuna rural de la província de Xauen de la regió de Tànger-Tetuan-Al Hoceima. Segons el cens de 2014 tenia una població total de 25.021 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 22 d’octubre 2017. [Consulta: 19 novembre 2015].
# César Zabala

César Zabala (Luque, 3 de juny de 1961 - Luque, 31 de gener de 2020) fou un futbolista paraguaià que jugava de defensa.

## Selecció del Paraguai

Va formar part de l'equip paraguaià a la Copa del Món de 1986. També participà en la Copa Amèrica de 1987, 1989 i 1991.

## Referències

* 1 2 «César Zabala Fernández» (en anglès). playerhistory.com. [Consulta: 6 novembre 2010].
* ↑ «Paraguay - Record International Players» (en anglès). RSSSF. [Consulta: 6 novembre 2010].
* ↑ «World Cup 1986 finals» (en anglès). RSSSF. [Consulta: 6 novembre 2010].
* ↑ «Copa América 1987» (en anglès). RSSSF. [Consulta: 6 novembre 2010].
* ↑ «Copa América 1989» (en anglès). RSSSF. [Consulta: 6 novembre 2010].
* ↑ «Copa América 1991» (en anglès). RSSSF. [Consulta: 6 novembre 2010].
# AGM-84 Harpoon

El Harpoon és un míssil antivaixell de llarg abast dissenyat i produït per l'empresa dels Estats Units McDonnell Douglas (actualment propietat de Boeing). Té una trajectòria de vol a molt baixa altitud, capacitat de creuer arran d'onades, així com un sistema de guiatge per radar avançat que en dificulten la destrucció i afavoreixen la seva efectivitat.

## Plataformes de llançament

S'han desenvolupat diverses versions i modificacions que en permeten el seu llançament des de diverses plataformes:
* Avions de combat: bombarders com el P3-Orion i el B-52, així com múltiples caces bombarders com l'F/A-18
* Vaixells de guerra: Afegint una fase propulsora amb motor coet, és habitual com a arma ofensiva en alguns dissenys de destructors i fragates basats en sistemes d'armament dels Estats Units (l'altra gran competidor és el míssil francès Exocet)
* Submarins: En una càpsula especial i propulsor inicial coet, que es pot disparar des del tub llança-torpedes
* Bateries de defensa costanera: de disseny adaptat de la versió per a vaixells de guerra.

## Característiques

Característiques de diverses versions:
| | Harpoon AGM-84A | Harpoon AGM-84D | Harpoon AGM-84F |
| Diàmetre: | 0,343 m del cilindre del míssil, 0,900 m entre puntes alars | 0,343 m del cilindre del míssil, 0,900 m entre puntes alars | 0,343 m del cilindre del míssil, 0,900 m entre puntes alars |
| Longitud: | 3,85 m | 3,85 m | 4,44 m |
| Pes: | 519 kg | 540 kg | 635 kg |
| Guiatge: | Cerca activa per radar | Cerca activa per radar | Cerca activa per radar |
| Càrrega explosiva: | 221 kg d'explosiu d'alta potència de fragmentació/penetració WDU-18/B | 221 kg d'explosiu d'alta potència de fragmentació/penetració WDU-18/B | 221 kg d'explosiu d'alta potència de fragmentació/penetració WDU-18/B |
| Propulsió: | Turboreactor Teledyne J402-CA-400 | Turboreactor Teledyne J402-CA-400 | Turboreactor Teledyne J402-CA-400 |
| Abast: | 185 km | 220 km | 315 km |
| Velocitat: | 0,9 Mach | 0,9 Mach | 0,9 Mach |

## Vegeu també

* Exocet
* Penguin (míssil)
* RBS-15

## Referències

* 1 2 «Harpoon». weaponsystems.net. [Consulta: 6 agost 2014].
* 1 2 «AGM-84 Harpoon». www.f-16.net. [Consulta: 6 agost 2014].

## Enllaços externs

* Pàgina oficial del fabricant sobre el míssil Harpoon information
* Informació sobre les versions i millores del míssil a Encyclopedia Astronautica
# Àngel Puyol i González

Àngel Puyol (Barcelona, 1968) és professor d'Ètica i Filosofia política a la Universitat Autònoma de Barcelona i consultor d'Humanitats a la Universitat Oberta de Catalunya. Ha publicat nombrosos articles sobre ètica, bioètica i filosofia política en revistes especialitzades, ha coeditat el llibre Bioética, justicia y globalización (Erein, 2007) i és autor dels llibres Justícia i Salut. Ètica per al racionament dels recursos sanitaris (UAB, 1999), El discurso de la igualdad (Crítica 2001) i El sueño de la igualdad de oportunidades (Gedisa, 2010). Membre del Comitè d'Ètica Assistencial de l'Hospital Universitari Vall d'Hebron, dirigeix el Departament de Filosofia de la Universitat Autònoma de Barcelona des de l'any 2009.

## Referències

* ↑ «Àngel Puyol». web. Centre de Cultura Contemporània de Barcelona (CC-BY-SA via OTRS). [Consulta: 13 abril 2016].
# Cristià Guillem de Schwarzburg-Sondershausen

Cristià Guillem de Schwarzburg-Sondershausen (en alemany Christian Wilhelm von Schwarzburg-Sondershausen) va néixer a Sondershausen (Alemanya) el 6 de gener de 1647 i va morir a la mateixa ciutat el 10 de maig de 1721, Era fill del comte Antoni Günther (1620-1666) i de Maria Magdalena de Birkenfeld (1622-1689).
A la mort del seu pare, el 1666, el va succeir governant conjuntament amb el seu germà petit Anton Günther II, fins al 1681 en què aquest es retira a la vida privada i deixa a les seves mans el govern del comtat.
El 1697, l'emperador Leopold I concedí al comtat el rang de principat, adoptant els dos germans el títol prínceps del Sacre Imperi.
Cristià Guillem va establir la seva residència al castell renaixentista de Sondershausen.

## Matrimoni i fills

Cristià Guillem es va casar el 1672 amb Elisabet Ludmilla de Schwarzburg-Rudolstadt, però aquesta va morir sobtadament el mateix any.
El 22 d'agost de 1673 es va casar amb Antònia Sibil·la de Barby-Muhlingen (1641-1684). filla del comte Albert Frederic de Barby-Mühlingen (1597-1641) i de la comtessa Sofia Úrsula d'Oldenburg (1601-1642). El matrimoni va tenir quatre fills:
* Günther I, príncep de Schwarzburg-Sondershausen (1678-1740).
* Magdalena Sofia (1680-1751), casada amb el comte Jordi Albert de Schönburg-Hartenstein
* Cristiana Emília (1681-1751), casada amb el duc Adolf Frederic II de Mecklenburg-Strelitz (1658-1708).
* Lluïsa Albertina (1682-1765)
Morta la seva dona, Cristià Guillem es tornà a casar el 1684 amb Guillemina Cristina de Saxònia Weimar (1658-1712), filla del duc Joan Ernest II de Saxònia-Weimar (1627-1683) i de Cristina Elisabet de Schleswig-Holstein-Sonderburg (1638-1679). D'aquest segon matrimoni en nasqueren:
* Joana Augusta (1686-1703)
* Cristiana Guillemina (1688-1749)
* Enric (1689-1758), príncep hereu de Schwarzburg-Sondershausen.
* August I (1691-1750)
* Enriqueta Ernestina (1692-1759)
* Rodolf (1695-1749)
* Guillem (1699-1762)
* Cristià (1700-1749)

## Bibliografia

* Apfelstedt, Börner u. Donhof: "Heimathskunde für die Bewohner des Fürstenthums Schwarzburg-Sondershausen. 3. Tl. Geschichte des Fürstlich-Schwarzburgischen Hauses (1856)" (Gebundene Ausgabe - Mai 1998)ISBN 3-86162-025-1
* H. F. Apfelstedt: "Das Haus Kevernburg-Schwarzburg von seinem Ursprunge bis auf unsere Zeit" Betram, Sondershausen 1890 (Nachdruck: Thüringer Chronik-Verl. Müllerott, Arnstadt 1996, ISBN 3-910132-29-4
# Banc de Zona de Comerç Preferencial

Banc de Zona de Comerç Preferencial, més conegut com a Banc PTA, (en anglès, Preferential Trade Area Bank) és una institució financera de desenvolupament i comerç a l'Àfrica. El Banc de la PTA és el braç financer de COMESA, però ser membre està obert als estats no adherits a COMESA i també a altres accionistes institucionals.

## Referències

* ↑ «PTA Bank is the financial Arm of COMESA». Arxivat de l'original el 2018-07-15. [Consulta: 19 desembre 2010].

## Enllaços externs

* Banc de Zona de Comerç Preferencial - Lloc web oficial
# Canova

* No s'ha de confondre amb Canòva.
«Canova o la Canova» té aquests significats:
* Canova (Dakota del Sud), població dels Estats Units a l'estat de Dakota del Sud
* Canova (les Preses), masia a les Preses (Garrotxa)
* La Canova (Sant Joan de Mollet), mas de Sant Joan de Mollet a la comarca del Gironès
* la Canova (Capsec), casa al veïnat de Capsec al terme de la Vall de Bianya (Garrotxa)
* La Canova (Santa Margarida de Bianya), masia al veïnat de Santa Margarida al terme de la Vall de Bianya (Garrotxa)
* Mas de la Canova, mas d'Esponellà a la comarca del Pla de l'Estany
* Pla de la Canova del Riu, plana de Maià de Montcal (Garrotxa)
* Puig de la Canova, muntanya d'Albanyà a la comarca de l'Alt Empordà
* Antonio Canova (Possagno, Vèneto, 1757 - Venècia, 1822), escultor venecià
# Iotape de Mèdia

Iotape de Mèdia (en llatí Iotape, en grec antic Ἰωτάπη) va ser una princesa de la Mèdia Atropatene, filla del rei Artavasdes I de Mèdia.
Es va casar amb Alexandre Heli fill de Marc Antoni, després de la campanya armènia del 34 aC. Marc Antoni va cedir a Artavasdes la part d'Armènia que havia conquerit. Després de la batalla d'Àccium (31 aC), Octavi (August) va retornar a la princesa al seu pare.

## Referències

* ↑ 1.Iotape a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 614
# Dargnies

Dargnies és un municipi francès, situat al departament del Somme i a la regió dels Alts de França. L'any 1999 tenia 151 habitants.
Dargnies es troba a l'oest del Somme, a menys de cinc quilòmetres del Sena Marítim.

## Administració

Dargnies forma part del cantó de Gamaches, que al seu torn forma part del districte d'Abbeville.

## Vegeu també

* Llistat de municipis del Somme

## Enllaços externs

* Dargnies al lloc web de l'INSEE Arxivat 2007-03-11 a Wayback Machine.
# Àngel Reig Sànchez

Àngel Reig Sànchez (Gandia, 1986), més conegut com a Àngel de Murla, és un jugador aficionat de pilota valenciana, rest en la modalitat d'Escala i corda i Galotxa, la seva principal pegada es bot i braç i fer el rebot.
Posteriorment s'especialitzaria com a banca en la modalitat de llargues, consolidant-se com un dels millors jugadors en la treta.
Va debutar al trinquet d'Alginet.

## Palmarés

* Escala i corda:
** Campió Presentació del CP Pedreguer: 2003
** Campió Fira de Benissa: 2006
** Subcampió Vila de Benissa: 2007
** Subcampió Circuit Jove Val Net: 2007
* Galotxa:
** Campió Trofeu el Corte Inglés: 2004 i 2011
*** Subcampió del Trofeu el Corte Inglés: 2009 i 2010
** Campió de la Copa Generalitat: 2008 i 2013
** Campió del Trofeu Conrado Casanova d'Alfarb: 2008
** Subcampió interpobles: 2019
* Llargues:
** Campió de la Lliga a Llargues juvenil: 1997, 2001
** Subcampió de la Lliga a Llargues juvenil: 1998, 1999, 2000, 2002
** Campió de la Lliga a Llargues 2a Categoria: 2000
** Campió de la Lliga a Palma 2n Categoria : 2011
** Cambió de la Lliga a Llargues 1a Categoria: 2013, 2016, 2019, 2021
** Campió del Circuit la Bolata de Llargues: 2016, 2017, 2019.
** Subcampió Champions League: 2018
** Campió Champions League: 2019, 2021
* Perxa:
** Subcampió de Perxa de Finestrat: 2002
* Raspall
** Subcampió autonòmic: 1997
* Onewall
** Campió Autonómic: 2016, 2020

## Referències

* ↑ «Quinze de... Àngel de Murla: ‘Admire Sacha pel seu esforç i ben fer’». PilotaVeu. Arxivat de l'original el 2017-02-02 [Consulta: 20 gener 2017]. Arxivat 2017-02-02 a Wayback Machine.

## Enllaços externs

* Fitxa de ValNet Arxivat 2008-05-13 a Wayback Machine.
* Pàgina del seu poble Arxivat 2008-08-07 a Wayback Machine.
# Cristià II de Dinamarca

Cristià II de Dinamarca (Nyborg, 1 de juliol de 1481 - Kalundborg, 25 de gener de 1559 $^{(Gregorià)}$) va ser rei de Dinamarca i Noruega entre 1513 i 1523, i de Suècia entre 1520 i 1521 per la Unió de Kalmar.
Era fill del rei Joan I de Dinamarca, va ser el darrer monarca de la Unió que aplegava els tres regnes nòrdics. El 1520 va anneixionar Suècia fins que el 1523 va ser destronat per son oncle Frederic I. A Suècia se'l recorda amb el malnom de Cristià el Tirà.
Es va casar amb Isabel d'Àustria, filla de Felip el Bell i Joana I de Castella. Pel seu casament fou cunyat de Carles V del Sacre Imperi Romanogermànic, Ferran I del Sacre Imperi Romanogermànic, Lluís II d'Hongria i Joan III de Portugal. La parella va tenir sis fills. Només tres van sobreviure els anys primerencs:
* Joan, príncep de Dinamarca (1518-1532).
* Dorotea d'Oldemburg (1520-1580), es casà el 1534 amb el duc palatí Frederic II.
* Cristina de Dinamarca (1521-1590), es va casar el 1534 amb el comte Francesc II Sforza de Milà, i el 1541 amb el comte Francesc I de Lorena.

## Referències

* ↑ Bisgaard, Lars. Christian 2: en biografi [Cristià I, una biografia] (en danès). Copenhaguen: Gads Forlag, 2019. ISBN 978-87-12-05697-3.
* 1 2 «Cristià II de Dinamarca». Gran Enciclopèdia Catalana. Grup Enciclopèdia. [Consulta: 13 juny 2023].
# BCS

BCS té els següents significats:
* Baixa Califòrnia Sud, estat de Mèxic
* British Computer Society, col·legi professional britànic dels especialistes en tecnologia de la informació
* Lliga de Cristians Socialistes (del nom en neerlandès Bond van Christen-Socialisten), partit polític històric dels Països Baixos
* Teoria BCS (de les inicials dels seus creadors: Bardeen, Cooper i Schrieffer), teoria estàndard de la superconductivitat de baixa temperatura
* bcs també és el codi ISO 639-3 del kohumono, llengua parlada a Nigèria
# Cantó de Marçana

El cantó de Marçana és un cantó francès del departament de la Droma, situat al districte de Niom. Té 15 municipis i el cap és Marçana.

## Municipis

* Bonlieu-sur-Roubion
* Charols
* Cleon d'Andran
* Condilhac
* La Bâtie-Rolland
* La Coucourde
* La Laupie
* Les Tourrettes
* Manas
* Marçana
* Roinac
* Saint-Gervais-sur-Roubion
* Saint-Marcel-lès-Sauzet
* Sauset
* Savasse
Llista dels consellers generals successius :
| Data d'elecció | Identitat | Partit |
| 1945-1964 | M. Aubert | Radical |
| 1964-2001 | Gilbert Sauvan | Divers droite, després UDF-CDS |
| 2001- | André Gilles | Divers droite |
| les dades anteriors no són pas conegudes ||||
# Dargaïta

La dargaïta és un mineral de la classe dels silicats, que pertany al grup de l'arctita.

## Característiques

La dargaïta és un nesosilicat de fórmula química BaCa₁₂(SiO₄)₄(SO₄)₂O₃. Va ser aprovada com a espècie vàlida per l'Associació Mineralògica Internacional l'any 2015. Cristal·litza en el sistema trigonal. Es tracta de l'anàleg de bari deficient en fluor de la nabimusaïta, amb la qual forma una sèrie de solució sòlida. Forma part del grup de la nabimusaïta, juntament amb aquesta espècie que dona nom al grup, a l'aradita i a la zadovita. Químicament és similar a la gazeeveïta i a la wenkita.

## Formació i jaciments

Va ser descoberta a la formació d'Hatrurim, a Cisjordània, Palestina. Es tracta de l'únic indret on ha estat trobada aquesta espècie mineral.

## Referències

* ↑ «Dargaite» (en anglès). Mindat. [Consulta: 5 desembre 2016].
* ↑ «Nabimusaite-Dargaite Series» (en anglès). Mindat. [Consulta: 5 desembre 2016].
# Àcid fenilarsònic

Àcid fenilarsònic (en anglès:Phenylarsonic acid,PhAsO₃H₂) és el compost químic amb la fórmula química C₆H₅AsO(OH)₂. És un sòlid incolor derivat de l'àcid arsènic, AsO(OH)₃, on un grup OH s'ha substituït per un grup fenil. Aquests compost és un agent tamponador i precursor d'altres compostos organoarsènics, alguns dels quals es fan servir en la nutrició animal.

## Preparació

El PhAsO₃H₂ es pot preparar mitjançant diverses vies, però una de comuna és amb el tractament de sals de fenil diazoni amb arsenit en presència de coure (III) comcatalitzador.
    C₆H₅N₂$^+$ + NaAsO₃H₂ → C₆H₅AsO₃H₂ + Na$^+$ + N₂
Va ser obtingut per primera vegada per Michaelis i Loenser.

## Referències

* ↑ Bullard, R. H.; Dickey, J. B. “Phenylarsonic Acid” Organic Syntheses, Collected Volume 2, pages 494 (1943). http://www.orgsyn.org/orgsyn/pdfs/CV2P0494.pdf
* ↑ A. Michaelis, H. Loesner «Ueber nitrirte Phenylarsenverbindungen». Berichte der deutschen chemischen Gesellschaft, 27, 1877, pàg. 263–272. DOI: 10.1002/cber.18940270151.
* ↑ A. Michaelis «Ueber aromatische Arsenverbindungen». Berichte der deutschen chemischen Gesellschaft, 8, 2, 1875, pàg. 1316–1317. DOI: 10.1002/cber.187500802125.
* ↑ A. Michaelis, W. La Coste, A. Michaelis «Ueber die Verbindungen der Elemente der Stickstoffgruppe mit den Radicalen der aromatischen Reihe. Dritte Abhandlung: Ueber aromatische Arsenverbindungen». Annalen der Chemie, 201, 2–3, 1880, pàg. 184–261. DOI: 10.1002/jlac.18802010204.
# Chamberlin

«Chamberlin» té aquests significats:
* Chamberlin (instrument), instrument musical inventat per Harry Chamberlin
* Chamberlin (Lluna), crater a la lluna
* Chamberlin (Mart), crater a Mart
* Observatori de Chamberlin, observatori astronòmic a Denver
* Ralph Vary Chamberlin (1879-1967), zoòleg nord-americà
* Joseph Conrad Chamberlin (1898-1962), zoòleg nord-americà, nebot de Ralph Vary Chamberlin, especialitzat en pseudoescorpins
* Thomas Chrowder Chamberlin (1843-1928), geòleg nord-americà
# Careproctus parviporatus

Careproctus parviporatus és una espècie de peix pertanyent a la família dels lipàrids.

## Hàbitat

És un peix marí i batidemersal que viu entre 3.817 i 3.931 m de fondària.

## Distribució geogràfica

Es troba al mar de Scotia.

## Observacions

És inofensiu per als humans.

## Referències

* ↑ Krøyer H. N., 1862: Nogle Bidrag til Nordisk ichthyologi. Naturhist. Tidsskr. Kjøbenhavn (Ser. 3) v. 1. 233-310.
* ↑ uBio (anglès)
* ↑ Andriàixev, A. P. & Stein, D. L., 1998. Review of the snailfish genus Careproctus (Liparidae, Scorpaeniformes) in Antarctic and adjacent waters. Contributions in Science (Los Angeles) Núm. 470: 1-63.
* ↑ The Taxonomicon (anglès)
* 1 2 3 FishBase (anglès)
* ↑ Andriàixev, A. P., 1998. A review of recent studies of Southern Ocean Liparidae (Teleostei: Scorpaeniformes). Cybium 22(3):255-266.

## Bibliografia

* Txernova, N. V.; Stein, D. L.; Andriàixev, A. P «Family Liparidae (Scopoli, 1777) snailfishes» (en anglès). California Academy of Sciences Annotated Checklists of Fishes, 31, 72, 2004.

## Enllaços externs

* AQUATAB